钦定古今图书集成/方舆汇编/职方典/第1131卷 > 《申筑汉阳城略》宋·黄干
## 钦定古今图书集成/方舆汇编/职方典/第1131卷 > 《申筑汉阳城略》宋·黄干

汉阳为郡，民淳事简，一意抚摩，或可逃责。然既叨专
城之任，则当思固国之谋，访之故老，察之形势，则最
关利害而不可不预图者，无城壁之可恃也。考之《图

然州郡之有城，犹人家之有墙壁，家无墙壁，虽无盗
贼，无以为家。况设险守国，思患预防，当无事之日，不
可不为有事之备。本军地虽近江，旁亦多水，然齐安、
江陵皆近江，皆有城，武昌、池阳皆在江南，亦有城，何
独汉阳而无城？其旁固多水泽，然冬月水涸，亦不足
恃。况其为地，虽非极边，而实则武昌唇齿，吴蜀咽喉，
南人得之，则恃为捍蔽。孙氏都武昌，“使鲁肃守汉阳
是也。北人得之，则武昌不能自立，汉阳守臣李恕，屡
以舟师败鄂人是也。”盖大江东下，虽若可恃，然东有
阳逻，西有刘公洲，最为浅狭，顷刻可渡，乃敌人必窥
之地。古之为国，守在四邻，贼入吾腹，则无及矣。故筑
汉阳之城，不惟可以守汉阳，而亦所以蔽武昌也。开
禧丙寅，虏骑围安陆，“破景陵，汉阳之民逃奔江南者
大半。武昌之人日夜望汉阳之烽火，以为安否？向非
汉川之民结集义士，固守南河，与鲁血战，则事未可
知。使汉阳有城，虎视江𣸣，孰敢越吾境而为寇耶？京
口之有瓜洲，所以通淮、浙往来之道。武昌之视汉阳，
犹京口之视瓜洲也。瓜洲有城，则师之出入皆有所
恃。武昌之师自汉阳而济者，绝江之后便无驻足之
地。比其反也，前有长江之阻，后有敌人之虑，武昌之
师不可久驻江北者，无城故也。使汉阳有城，卒有缓
急，移武昌之屯数千人以守之，或出或入，从容整暇，
察敌伺便，乘机应变，壮荆襄之声势，为诸郡之应援，
计未有急于此者矣。”瓜洲非郡，尚不可无“城，而况汉
阳古之沔州冲要之地乎？此城壁之不可以不筑也。”
观其地势，他郡城壁有难修筑者，有虽修筑而不足
为险者。惟汉阳地势，其北依山，其南瞰江，东西有湖，
皆自然之天堑，无湖无江之处，十之二三耳。向使经
理有方，虽郢之石城亦无以加。郡城之南，皆沿江堤
岸，每岁修筑，率费二三千“缗，而城居之民，常凛然有
为鱼之患。筑城之后，则每年可免修堤之费，而向忧
垫溺者可以安枕而无虑矣，是又一举而两利也。”又
尝令壕寨官计其丈尺工料，则为城不过六七里，为
费亦数十万缗。诸郡筑城，例役大军，大军一出，跋涉
稍久，不无劳费。汉阳、武昌两郡相望，以武昌所屯之
兵，筑汉阳“之城，士卒无久出之劳，州郡减增募之费，
与筑他郡之城，其难易大不侔矣。朝廷近年以来，留
意守御，所守州郡，修筑城壁，无非为坚固不可拔之
谋。今筑汉阳之城，其关于利害甚切，其为势甚固，其
为费甚省，亦何惮而久不为也？”干非敢生事喜功，有
所侥觊，特以郡之长官谓之“守土”，城壁不筑则非所
以“守土”而旷其职矣。